Αγαπητοί Συνάδελφοι,

Με ιδιαίτερη χαρά η Καρδιολογική κλινική του Πανεπιστημιακού Γενικού Νοσοκομείου Ηρακλείου Κρήτης διοργανώνει το **Cardio Kreta 2022,** στις 30 Σεπτεμβρίου-2 Οκτωβρίου 2022 στο Κολυμπάρι Χανίων.

Το **Cardio Kreta** διοργανώνεται για πρώτη φορά και πιστεύουμε οτι θα γίνει θεσμός. Είναι ένα συνέδριο με καθαρά φροντιστηριακό χαρακτήρα, επικεντρωμένο ιδιαίτερα στους νέους συναδέλφους Καρδιολόγους και ειδικευόμενους Καρδιολογίας.

Η Επιστημονική Επιτροπή συνέταξε ένα πλούσιο πρόγραμμα με σύγχρονη θεματολογία, εστιασμένο σε θέματα καρδιακής απεικόνισης και καρδιακής ανεπάρκειας.

Θα σας περιμένουμε στα Χανιά για να τιμήσουμε όχι μόνο την επιστήμη μας, αλλά συνάμα τη διάθεσή μας για νέες επιτυχίες και ζωή.

Είμαι βέβαιος ότι θα είναι ένα ιδιαίτερα παραγωγικό Συνέδριο για όλους μας και σας εύχομαι επίσης να έχετε καλή κι ευχάριστη διαμονή στα ωραία και φιλόξενα Χανιά

Με ιδιαίτερη εκτίμηση,

**Γεώργιος Ε.Κοχιαδάκης**

Διευθυντής Καρδιολογικής Κλινικής ΠΑΓΝΗ

Καθηγητής Καρδιολογίας